ད་ལྟ་བོད་རིགས་རང་སྐྱོང་ས་ཁུལ་གྱི་བོད་སྐད་ཡིག་ལས་དོན་ལྷན་ཁང་གིས་རང་རང་ས་ཁུལ་གྱི་ཁྲོམ་སྲང་སོགས་སུ་བོད་སྐད་ཡིག་ཚད་ལྡན་བཀོལ་སྤྱོད་བྱེད་པར་སྟངས་འཛིན་ལྟ་སྐུལ་བྱེད་པའི་ལས་དོན་ཙམ་ལ་གཞོལ་བཞིན་པ་མ་གཏོགས།གོང་རིམ་སྲིད་གཞུང་དང་རང་སྐྱོང་ས་ཁུལ་སྲིད་གཞུང་གི་སློབ་གསོ་ལས་ཁུངས་སོགས་ཀྱིས་བོད་སྐད་ཡིག་འཛིན་སྐྱོང་སྤེལ་གསུམ་བྱེད་པར་བར་ཆད་བྱེད་པའི་སློབ་གསོའི་སྲིད་ཇུས་དང་།སྨན་ཁང་སོགས་སུ་བོད་སྐད་ཡིག་སྐད་སྒྱུར་ལ་སོགས་པའི་མཐུན་རྐྱེན་མེད་པས་ནད་པའི་ཁེ་དབང་ལ་གནོད་པའི་ཁ་ཚ་དགོས་གཏུག་གི་གནད་དོན་ཁག་ལ་བོད་སྐད་ཡིག་ལས་དོན་ལྷན་ཁང་གིས་སྡིག་པ་མིག་བཙུམས་བྱས་ཏེ་བསྡད་འདུགདཔེར་ན།མཚོ་ལྷོ་བོད་རིགས་རང་སྐྱོང་ཁུལ་བོད་སྐད་ཡིག་ལས་དོན་སྲོལ་ཡིག་གི་དོན་ཚན་༢༢་པ་ཡི་ནང་དུ།རང་སྐྱོང་ཁུལ་གྱི་བོད་རིགས་སློབ་ཆུང་དང་སློབ་འབྲིང་བཅས་སུ་བོད་སྐད་ཡིག་གཙོ་བོར་བྱས་ཏེ་སློབ་ཁྲིད་བྱེད་དགོས་ཞེས་གཏན་འཁེལ་བྱས་ཡོད་ཀྱང་།དངོས་ཡོད་གནས་སྟངས་ནི་བོད་སྐད་ཡིག་གི་སློབ་ཚན་མ་གཏོགས་ཁྲིད་གཞི་གཞན་ཚང་མ་ད་བར་རྒྱ་ཡིག་གིས་ཁྲིད་བཞིན་ཡོད།གནད་དོན་འདི་རིགས་ལ་མཚོ་ལྷོ་ཁུལ་བོད་སྐད་ཡིག་ལས་དོན་ལྷན་ཁང་མདུན་ལ་ཐོན་ཏེ་རང་སྐྱོང་ཁུལ་གྱི་རང་རྐྱ་ཐུབ་པའི་སློབ་གསོ་ལས་དོན་དང་རང་སྐྱོང་གི་དབང་ཐང་ལ་སྲུང་སྐྱོབ་བྱེད་དགོས་ཤིང་།མཚོ་སྔོན་ཞིང་ཆེན་སློབ་གསོ་ལས་ཁུངས་ཀྱི་ཁྲིམས་འགལ་གྱི་སྲིད་བྱུས་དེ་ལ་ཕྱིར་བཟློག་གི་ཐབས་ལམ་འཚོལ་དགོས།གནད་དོན་དེ་དག་ལ་བཏང་སྙོམས་དང་